̀ всемлс̑тиваго строи́теля и промы́сленника человѣ́ческагѡ ро́да прилѣ́жнѡ мо́лимъ, при́зри на сосу́ды сія̂, къ хране́нію моще́й ст҃ы́хъ уго́дникѡвъ твои́хъ соѡружє́нныя и блгд̑тію твое́ю всеѡсщ҃а́ющею, въ ѡкропле́ніи воды̀ сея̀ сщ҃е́нныя бл҃гословѝ и ѡст҃ѝ, и идѣ́же а́ще сія̂ ѿнесе́ни и храни́ми бу́дутъ, мл҃твами и предста́тельствы ст҃ы́хъ твои́хъ, и́хже мѡ́щи въ ни́хъ сокры́ются, ѿту́ду вся́кое сопроти́вное ѡбстоя́ніе ѿженѝ, вся̂ же полє́зная и бл҃га̂я та́мѡ умно́жи и сохранѝ:я́кѡ да вѣ́рніи лю́діе твоѝ, бога̂тыя млс̑ти и щедрѡ́ты и бл҃годѣя̂нія твоя̂ въ ма́лой ча́сти моще́й ст҃ы́хъ твои́хъ, я́коже въ цѣ́ломъ и́хъ тѣ́лѣ получи́вше, бл҃годаре́ніе тебѣ̀ до́лжное воздаю́тъ, и житія̀ и́хъ подража́тельми бы́ти потща́тися хода́тайствомъ и́хъ, и съ ни́ми и наслѣ́дники црс̑твія твоегѡ̀ бы́ти да сподо́бятся